זה? מה אתן עושות כאן? מהפכה בחדר הזה. את לא מסדרת לפעמים את החדר, גלי? זאת הסיבה שישבתי כאן לבד. אם אני לא מסדרת את החדר, אסור לי לרדת למטה ולא להזמין חברות. את לא צריכה ללכת סחור-סחור. תגידי, רק תגידי שאת רוצה שנעזוב אותך כאן לבד, ומחר אנחנו בדירה של ניצה בפתח תקווה. מה מחר? אתמול. איפה בועז? איפה יולי? בעבודה ובקייטנה בהתאמה. לא יאומן, פשוט לא יאומן. במוצקין ילדים יושבים במקלטים, וכאן קייטנות, ביזנס אז יוז'וואל, ניצה נוסעת לחופשה בפרובנס. עולם מטורף, אני אומר לך, אסתי, מטורף העולם. יש מה לאכול? חשבתי להזמין את גבריאלי לצהרים. לא אכלנו כלום מהבוקר. טוב, בסדר, רק אל תעשי פרצופים, גלי, את לא מפחידה אף אחד עם הפרצופים האלה. אני מזמין לנו מקום במסעדה. יש פה משהו אכיל בסביבה חוץ מה"קוקורוקו..." איך קוראים לזה? קורקורן. מסעדה אירית. אירית?  מתאים לנו, נעשינו צפון-אירלנד. רוצה לבוא איתנו גלי? לא, לא, אסתי, הקינוח יחמיץ מהפרצופים שלה. אנחנו זזים. תזמין מקום גם לגבריאלי,  שייקה. גלי, את בטוחה שאת לא באה? אני בטוחה, אמא. אני אשאר פה לבד בחושך. שבב צחוק זוהר בעיניה של אמא. אין לי קשר-דם רוסי, רק